
	Наставна тема

	Тип часа
	Обрада

	Циљ часа
	· Упознавање ученика са одликама античке књижевности;
· Анализа митолошких и других елемената у дјелу;

	Образовни задаци
	· Упознавање ученика са појмом и одликама античких дјела;
· Уочавање композиционих елемената дјела и њихово тумачење;
· Упознавање ученика са историјским подацима кроз дјело.

	Функционални задаци
	· Подстицање ученика да своје утиске аргументују примјерима из текста.
· Оспособљавање ученика за тумачење дјела из хеленске књижевности и препознавање типичних особина ове књижевне епохе.
· Мотивисање ученика да повезују контекст у коме је настајало књижевно дјело са садржајем књижевног дјела.
· Развијање способности за примјену усвојених књижевнотеоријских знања. 

· Проширивање сазнајних видика ученика и  њихово мотивисање на читање књижевних дјела хеленске епохе.

	Васпитни задаци
	· Развијање интересовања ученика за дјела из хеленске епохе;
· Јачање литерарног сензибилитета код ученика;

	Кључни појмови
	Одисеј, Пенелопа, мотив вјерности, мотив освете.

	Облици рада
	Фронтални

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Литература и додатни материјал за наставнике
	· Читанка за други разред средњих стручних школа;

· Текстови из периода „стари вијек“;

· ппт презентација „Књижевност од старог вијека до просвјетитељства“.

· Дјело „Одисеја“, одломци из Читанке.

	Литература и додатни материјал за ученике
	· сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде.




ТОК ЧАСА 
	Уводни дио часа
      ( 5 минута)


	· Подсјећањем на претходно дјело, покушавамо да начинимо увод ка анализи дјела „Одисеја“, причом о славном јунаку Одисеју, чији је славни поход започео управо у „Илијади“. Његово ратовање и десетогодишње одсуство од куће започело је прије суноврата, који га је задесио у дјелу „Одисеја“. У „Илијади“ га упознајемо као веома мудрог и одмјереног ратника.

	Главни дио часа
(37 минута)


	· Анализу започињемо упознавањем са композицијом дјела: Одисејев суноврат на пусто острво; Лутање и преживљавање, снови и жеље; Пенелопина вјерност и истрајавање; Повратак Одисеја и препознавање на двору.
· Одисеј се замјерио богу мора Посејдону, убивши му сина Киклопа, због чега га одлучи суновратити мудрим убацивањем вјетра у мјешину. Након радозналог подухвата Одисејевих морнара, нашли су се далеко од дома, осуђени на лутање, које ће трајати десет година.
· Пенелопино истрајавање, вјерност и мудрост примјер су моралности и вјештог надмудривања, које је у литератури постало препознатљив мотив касније у многим књижевностима. Пенелопин метафоричан чин одагнавања агоније пред помахниталим и нестрпљивим просцима постаће примјер вјерности као модел женске домишљатости и праве мудре игре, у којој на крају ипак успијева да побиједи. Њен мотив плетења кошуље постаће и синоним за спас у игри пред најтежом животном прекретницом. 

· Повратак Одисеја у Итаку цијела је једна митологија, што и јесте најљепши дио овог дјела. Прерушавање, искушавање вјерности свих драгих људи, ствара напету атмосферу ишчекивања и страха да ли ће неко погријешити. Препознавање од момента како је крочио на острво даје динамичким и статичким елементима у дјелу посебну димензију. Та слика крајњег тренутка суочавања са супругом и њеног доказивања вјерности најљепши је мотив у дјелу. 

	Завршни дио часа
(3 минута)


	Завршни део часа предвиђен је за обнављање садржаја обрађених на часу и утврђивање степена усвојености градива. Такође, изводе се закључци о значају оваквих и сличних дјела, као и о симболима у дјелу-море, Одисеј, Пенелопа…


ИЗГЛЕД ТАБЛЕ
	ХОМЕР: „ОДИСЕЈА“
· Одисејев одлазак на пусто острво

· Одисејева лутања

· Пенелопина борба са просцима и мудрост

· Одисејев повратак

· Препознавање и крај

